10. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οικ. 19798/1745 της 24 Μαΐου/4 Ιουν. 1993 (ΦΕΚ Β΄  406) Αντικατάσταση των διατάξεων του Π.Δ. 1388/1981 (ΦΕΚ Α΄ 347) που αφορούν το σύστημα διεύθυνσης των οχημάτων με κινητήρα και των ρυμουλκουμένων τους, σε συμμόρφωση με τις διατάξεις της οδηγίας 92/62/ΕΟΚ της Επιτροπής των Ευρωπαϊκών Κοινοτήτων της 2ας Ιουλ. 1992. Έχοντας υπόψη τις διατάξεις: 1.Των παρ. 1 και 2, του άρθρ. 84 του ΚΟΚ, που κυρώθηκε με το Νόμ. 2094/1992 (Α΄ 182) "περί κυρώσεως του Κώδικα Οδικής Κυκλοφορίας". Σελ. 264,5046 Τεύχος -Σελ.  2.Των άρθρ. 1, παρ. 1 και 3 του Νόμ. 1338/1983 (Α΄ 34) "εφαρμογή του Κοινοτικού Δικαίου", όπως τροποποιήθηκε με την παρ. 1 του άρθρ. 6 του Νόμ. 1440/1984 (Α΄ 70) "Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού ΕΥΡΑΤΟΜ" και το άρθρ. 65 του Νόμ. 1892/1990 (Α΄ 101). 3.Του Π.Δ. 431/1983 (Α΄ 160) "Προσαρμογή της Ελληνικής Νομοθεσίας προς τις διατάξεις της 70/156/ΕΟΚ οδηγίας του Συμβουλίου των Ευρωπαϊκών Κοινοτήτων της 6ης Φεβρ. 1970, περί προσεγγίσεως των νομοθεσιών των Κρατών-μελών που αφορούν στην έγκριση των οχημάτων με κινητήρα και των ρυμουλκουμένων τους, όπως τροποποιήθηκε με τις διατάξεις της Υ.Α. 47271/3950/21.12.92 (ΦΕΚ Β΄ 764) σε συμμόρφωση με την οδηγία 92/53/ΕΟΚ του Συμβουλίου της 18ης Ιουν. 1992. 4.Την Υ. 1935/3.12.1992 κοινή απόφαση του Πρωθυπουργού και του Υπουργού Εθνικής Οικονομίας "Περί καθορισμού αρμοδιοτήτων των Υφυπουργών Εθνικής Οικονομίας" (Β΄ 726). 5.Του άρθρ. 27 του Νόμ. 2081/92 (Α΄ 154) με το οποίον προσετέθη το άρθρ. 29Α στο Νόμ. 1558/85 "Κυβέρνηση και κυβερνητικά όργανα" (Α΄ 137), αποφασίζουμε: Σκοπός-πεδίο εφαρμογής Άρθρ.1.-1.Η παρούσα απόφαση αποσκοπεί στη συμμόρφωση της Ελληνικής νομοθεσίας προς τις διατάξεις της οδηγίας 70/311/ΕΟΚ του Συμβουλίου (ΕΕ της 31.12.1980 θέμα 13 Τόμ. 001 σελ. 93 και της οδηγίας 92/62/ΕΟΚ της Επιτροπής των Ευρωπαϊκών Κοινοτήτων της 2ας Ιουλ. 1992 για την προσαρμογή στην τεχνική πρόοδο της οδηγίας 70/311/ΕΟΚ του Συμβουλίου, σχετικά με το σύστημα διευθύνσεως των οχημάτων με κινητήρα και των ρυμουλκουμένων τους που δημοσιεύθηκε στην Ελληνική γλώσσα στην Επίσημη Εφημερίδα των Ευρωπαϊκών Κοινοτήτων με αριθ. L 199/18.7.1992, σελ. 33-48. 2.«Για τους σκοπούς της παρούσας απόφασης, ως «όχημα» νοείται οποιοδήποτε όχημα κατά τον ορισμό του άρθρου 2 του Π.Δ. 431/83 (Α΄ 160) που εκδόθηκε σε συμμόρφωση προς την οδηγία 70/156/ΕΟΚ όπως τροποποιήθηκε από την ΚΥΑ 47271/3950/92 (Β΄ 764) που εκδόθηκε σε συμμόρφωση με την οδηγία 92/53/ΕΚ. 3.Τα παραρτήματα τροποποιούνται σύμφωνα με το παράρτημα της παρούσας απόφασης». Οι παρ. 2 και 3 αντικαταστάθηκαν ως άνω από την με αριθ. 5806/503/5 Οκτ. 1999-30 Μαρτ. 2000 (ΦΕΚ Β΄ 415) όμοια απόφαση, κατωτ. αριθ. 12. 21.Ε.ξ.10 Ρυμουλκούμενα Οχήματα Άρθρ.2.-1.Από την έναρξη ισχύος της παρούσης οι αρμόδιες υπηρεσίες του Υπουργείου Μεταφορών και Επικοινωνιών δεν επιτρέπεται, προβάλλοντας λόγους που αφορούν τα συστήματα διεύθυνσης: -Να αρνούνται για έναν τύπο οχήματος την έγκριση τύπου ΕΟΚ ή τη χορήγηση αντιγράφου του εγγράφου που προβλέπεται στις διατάξεις του Π.Δ. 431/1983 (ΦΕΚ Α΄ 160), όπως τροποποιήθηκε με την Υ.Α. 47271/3950/21.12.92 (ΦΕΚ Β΄ 764) ή την εθνική έγκριση τύπου ή -Να αρνούνται τη θέση σε κυκλοφορία για πρώτη φορά οχήματος εφόσον το σύστημα διεύθυνσης πληροί τις προδιαγραφές της παρούσης απόφασης. 2.Από την 1η Οκτ. 1993, οι αρμόδιες υπηρεσίες του Υπουργείου Μεταφορών και Επικοινωνιών: -Δεν επιτρέπεται να χορηγούν πλέον αντίγραφο του εγγράφου που προβλέπεται στις διατάξεις του Π.Δ. 431/1983 (ΦΕΚ Α΄ 160), όπως τροποποιήθηκε με την Υ.Α. 47271/3950/21.12.92 (ΦΕΚ Β΄ 764) για τύπο οχήματος. -Επιτρέπεται να αρνούνται την εθνική έγκριση για κάθε τύπο οχήματος, του οποίου το σύστημα διεύθυνσης δεν πληροί τις προδιαγραφές της παρούσης απόφασης. 3.Από την 1η Οκτ. 1995 οι αρμόδιες υπηρεσίες του Υπουργείου Μεταφορών και Επικοινωνιών επιτρέπεται να αρνούνται τη θέση σε κυκλοφορία για πρώτη φορά οχημάτων των οποίων το σύστημα διεύθυνσης δεν πληροί τις προδιαγραφές της παρούσης απόφασης. ΠΑΡΑΡΤΗΜΑΤΑ Άρθρ.3.-Προσαρτώνται και αποτελούν αναπόσπαστο μέρος της παρούσας απόφασης κατάλογος παραρτημάτων και παραρτήματα τα οποία έχουν ως ακολούθως: ΠΑΡΑΡΤΗΜΑ "ΠΑΡΑΡΤΗΜΑΤΑ ΤΗΣ ΟΔΗΓΙΑΣ 70/311/ΕΟΚ"  ΚΑΤΑΛΟΓΟΣ ΠΑΡΑΡΤΗΜΑΤΩΝ Παράρτημα Ι: Ορισμοί, αίτηση έγκρισης ΕΟΚ και προδιαγραφές. Παράρτημα ΙΙ: Δελτίο πληροφοριών. Παράρτημα ΙΙΙ: Επίδοση της πέδησης οχημάτων που χρησιμοποιούν την ίδια πηγή ενέργειας για την τροφοδότηση του συστήματος διεύθυνσης και της διάταξης πέδησης. Παράρτημα IV: Πρόσθετες προδιαγραφές για οχήματα εφοδιασμένα με επικουρικό σύστημα διεύθυνσης. Παράρτημα V: Διατάξεις ισχύουσες για ρυμουλκούμενα εφοδιασμένα με καθαρά υδραυλικό μηχανισμό μετάδοσης της διεύθυνσης. Παράρτημα VΙ: Δελτίο έγκρισης τύπου οχήματος. (Ακολουθεί αναλυτικά κείμενο παραρτημάτων) Καταργούμενες διατάξεις – Έναρξη ισχύος Άρθρ.4.-1.Το Π.Δ. 1388/1981 (ΦΕΚ Α' 347) "Σύστημα διευθύνσεως μερικών κατηγοριών αυτοκινήτων οχημάτων και των ρυμουλκουμένων τους για τη συμμόρφωση με την με αριθ. 70/311/ΕΟΚ οδηγία του Συμβουλίου των Ευρωπαϊκών Κοινοτήτων, της 8.6.1970 για την προσέγγιση των νομοθεσιών των Κρατών-μελών" καταργείται. 2.Από τις διατάξεις αυτής της απόφασης δεν προκαλείται δαπάνη σε βάρος του Κρατικού προϋπολογισμού. 3.Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως.

[Source: greek_legal_code_raptarchis | Tokens: 5006]